Meer as R1 miljoen se batterye uit selfoontorings gesteel | Maroela Media
'n Man sal Dinsdag in die Kimberley-landdroshof verskyn nadat hy na bewering batterye ter waarde van meer as R1 miljoen uit selfoontorings gesteel het.
Lt. Olebogeng Tawana, woordvoerder van die polisie, het gesê lede van die Kimberley-blitspatrollie het op 'n huisbraak-aanmelding gereageer toe hulle 'n verdagte bakkie op die N12 buite die dorp gesien het. "Die rooi Toyota-dubbelkajuitbakkie het dadelik weggejaag toe hulle die polisie gewaar het," het sy gesê.
'n Blitsjaagtog het tussen die polisie en die verdagtes ontstaan. Die verdagtes het naderhand stilgehou en te voet gevlug. Een is in hegtenis geneem, het Tawana gesê.
"Elf batterye van selfoonseintorings is agter in die bakkie gevind en 13 batterye op die agtersitplek. Die batterye is meer as R1 miljoen werd."
Die tweede verdagte is nog op vrye voet.
"Te voet", nie "op voet" nie.
Dis in Engels wel "on foot", maar Afrikaans is nie Engels nie.
Glo dit is weereens buitelandse burgers vergesel deur SA krimineel. Die koper draad is nou op. Lyne is weg. Next?
Ek tel 24 batterye in die berig.. 11 + 13.
R1 miljoen vir 24 baterye.. dus R41,666 per battery? Iets ruim nie….
Ek vermoed die battery se prys is hier by die R100 000. Dis in die omgewing wat ek nou vir 24 X Willard RT25 betaal het .
Die ouens moet swaar gestraf word. Selfoontorings is "sleutelpunte" . As dit gesaboteer word kan o. a. noodoproepe nie hanteer word nie. As daar 'n roof plaasvind en mense is afhanklik van die torings as enigste kommunikasie middel, kan lewens en eiendom so verloor word.